AFRIKAANSE OPSOMMING: Sedert onafhanklikheidswording in 1968 het Mauritius se ekonomiese ontwikkeling gevorder van die van ’n enkel kommoditeit suiker uitvoerder as die basis van die ekonomie tot een met ’n dinamiese en gesofistikeerde tekstiel vervaardigingingssektor. Verdoem weens ’n tekort aan natuurlike hulpbronne in vergelyking met ander state in Afrika, het Mauritius nogtans daarin geslaag om sy tekortkominge te bowe te kom en geleidelik te ontwikkel tot ’n opper-middel inkomste staat. Suiker uitvoere het inderdaad ’n sleutelrol gespeel in die diversifikasie van die ekonomie. Die sukses van die ‘Mauritius wonderwerk’ is verder stukrag gegee deur die inwerkingstelling en voortbestaan van ’n omvattende welvaart staat wat gehelp het om die ergste ekonomiese uitdagings die hoof te bied. Hierdie tesis poog om ’n breë historiese oorsig te bied van die faktore wat die konstruksie van ’n sosiale demokratiese orde in Mauritius aangehelp het. Daar word gewerk van die premis dat die sosiale bewussyn van die na-koloniale leierskap in Mauritius die grondleggers was vir die vestiging van ideale van sosiale geregtigheid in die staat se politieke kultuur. In plaas van ’n ongebreidelde vrye mark ekonomie het die staat egter ’n sleutel rigtinggewende rol in die ontwikkeling van die ekonomie gespeel en om seker te maak dat die privaatsektor en arbeid vennote word om sleutel sosiale ekonomiese doelwitte te bereik. Dit is dus geen wonder dat die bestaande welvaartstaat in Mauritius nou verweef is met plaaslike verkiesingsverwagtinge nie en nie bloot ’n manier is om sosio-etniese onstabiliteit te verminder nie.